Lisaks siia juurde ühe arvamuse LHV foorumist, mille on kirjutanud sealne kasutaja nimega "PeaLiK"    "Minu arust on Keskerakonna tõrvamisega siin vint viimasel ajal kõvasti üle keeratud. Kui siin juba leitakse analoogiaid KE ja stalinistide meetodite vahel, tasuks sellelegi mõelda, et kui see analoogia ka  tegelikult vett peaks, oleks KE kritiseerijad juba ammu mullatoidul, mitte ei lõksutaks siin lõugu. Samuti see Trubetsky asi - pigem peaks üllatama see, miks ta oma vaadete juures juba ammu KE-sse ei kuulu?    Minu arust on KE oma praegusel kujul Eestile koguni KASULIK. KE on monopoliseerinud Eesti poliitikamaastiku vasakpoolse osa ning kanaliseerinud enamuse venekeelse valijaskonnast, kes muidu oleks võinud koonduda rahvusepõhise poliitilise jõuna. Praeguse üle-võlli populistliku retoorika juures ei  suuda KE piisavalt laiapõhjalist toetust leida, et üksi võimule tulla. Ülejäänud poliitilistele jõududega on suhted vastandumisega aga sedavõrd nugade peale aetud, et koalitsioonivalitsus on mõeldamatu. Kokkuvõttes on KE riiklikul tasandil teovõimetu, kuid hoiab väga kenasti oma haardes isikuid, kes võimule saades Eestile kahju võiksid tuua. MIs võiks olla veel soodsam stsenaarium?!    Ma olen naljaga pooleks isegi mõelnud, kas pole Edgar äkki see kõige suurem Eesti patrioot üldse, kes on otsustanud  omaenda imago kodumaa hüvanguks tuua. Väga ei imestaks, kui vanameister ühel päeval erru minnes tuleks lagedale avaldusega a'la: "Sorry, tegelt olid asjad nii, et nähes ette opositsiooni teket Eestit edasiviivatele jõududele, otsustasin lurjused, tõprad, aferistid ja muidu ullikesed oma raudse kontrolli alla korjata. Peate tunnistama, et ma olen suutnud neid väga edukalt võimust ja Eesti arengu seisukohalt oluliste küsimuste otsustamisest eemal hoida. Jah, tallinlaste heaolu pidin püha eesmärgi nimel küll  ohverdama, kuid damage, mida korda saatsin, oli üldjoontes siiski vaid rahaline ja seega korvatav." :P "    Milline hülgemöla. Savisaar ja KE on läbi aegade olnud lääneliku Eesti vastane. EU vastane, Ilvese presidendiks kandideerimise vastane jne. KE on pannud juhtivatele kohtadele kriminaalse minevikuga inimesed. KE on korduvalt valimisi tehes totaalset propagandat; manipuleerinud ja ära kasutanud lihtinimest jne. Linna raha kuulutas KE enda valimiseelseks reklaamiks. See, et  kauboikapitalistide aeg on ammu läbi, ei tähenda, et KE on meie valik.